Shqiptarofobia

**Shqiptarofobia** ose **albanofobia** është urrejtja ndaj shqiptarëve, që është kryesisht e përhapur në Serbi, Mal të Zi, Maqedoni të Veriut dhe Greqi.

## Origjina dhe forma 
Albanofobia mund të grupohet në dy kategori:
* *Albanofobia si ksenofobike* – duke iu referuar stereotipeve në vendet me një numër të konsiderueshëm të emigrantëve shqiptarë, si  në Greqi, Itali, Zvicër dhe Francë.
* *Albanofobia si nacionaliste* – duke iu referuar stereotipeve në vendet me çeshtje aktive rreth përkatësisë etnike shqiptare në rajon, më së shpeshti në vendet ish–jugosllave (si Maqedoni, Serbi, Mal të Zi). E dyta, ka më shumë gjasa të jetë i lidhur me termin *anti-shqiptarizëm*.

## Sipas vendeve 
### Në Serbi
*Artikujt kryesor: Shqiptarofobia në Greqi, Doktrina e shenjtë serbe.

Albanofobia ka qenë prezente në Serbi shekujt e fundit, por mori përmasa të reja pas fillimit të shpërbërjes së Jugosllavisë. Gjatë kohës së regjimit të Sllobodan Millosheviqit si president i vendit, të ishe albanofob ishte *de facto* e ligjshme. Kjo urrejtje ndaj shqiptarëve është përkrahur edhe nga institucionet shtetërore serbe dhe shtypi serb. Kjo ka vazhduar edhe pas rrëzimit të Milosheviqit në vitin 2001.

### Në Republikën e Maqedonisë 
Albanofobia në Republikën e Maqedonisë shënoi rritje gjatë dhe pas konfliktit maqedono-shqiptar në vitin 2001. Ka pasur incidente që nga shtypi ndërkombëtar janë quajtur veprime albanofobike.
Ne rastin e zgjedhjeve te vitit 2017 Presidenti George Ivanov  nuk pranon përdorimin e shqipes përtej zonave lokale ku shqiptarët përbëjne shumicë derrmuese.

### Në Greqi 
*Artikulli kryesor: Shqiptarofobia në Greqi*

Filloi si fushatë kundër sistemit komunist por u kalua si mbi njerëzit dhe individët deri në denigrimin e individëve. 
Krimet kundër emigrantëve shqiptarë në Greqi shumë herë janë karakterizuar nga shtypi grek si albanofobi.

Fjala *Turkalvanos* (greqisht: Τουρκαλβανός, sh. Τουρκαλβανοί, *Tourkalvanoi*) është një term etnografik dhe fetar që përdoret nga grekët për myslimanët shqiptarë nga 1715 dhe më pas. Në një kuptim më të gjerë, termi përfshinte elitat politike dhe ushtarake myslimane shqiptare dhe turke të administratës osmane në Ballkan. Termi rrjedh nga një identifikim i myslimanëve me osmanët dhe/ose turqit, për shkak të sitemit administrativ të miletit të Perandorisë Osmane për klasifikimin e popujve sipas fesë, në të cilin mileti mysliman luajti rolin udhëheqës.

Nga mesi i shekullit XIX, termi *Turk* dhe nga fundi i shekullit XIX, termi i i prejardhur *Turkoshqiptarë* janë përdorur si një shprehje poshtëruese për individët dhe komunitetet shqiptare myslimane, dhe si një shprehje imperialiste dhe raciste.

Shqiptarët kanë shprehur mospërputhje ndaj termit *Turk* dhe formës së saj të prejardhur *Turkoshqiptarë'' në lidhje me përdorimin e këtyre termave në referencë ndaj tyre.

### Në Shqipëri 
"Albanofobia" edhe pse e keqkuptuar si term, ka filluar të përdoret si e tillë edhe në mesin e shqiptarëve, kur ata japin kritika shumë të drejta ndaj një problemi shoqëror, jo vetëm që s'janë konform me etikën e vendit, por edhe me atë ndërkombëtare.

Kështu, ish-kryeministri i Shqipërisë, Sali Berisha, duke dashur që të mbrojë gjestin e bërë nga futbollisti Kaçe (i cili reklamoi veshjen me simbolin dhe shenjën e UÇK-së, edhe pse ai luan futboll profesionist) deklaron: “Albanofobët po e konsiderojnë fanelën me shenjën e UÇK-së, sikur të jetë edhe më e keqe se ato shenjat e Hitlerit”, duke i'u referuar jo vetëm grekëve, por edhe atyre shqiptarëve të kritikave.

### Në Kosovë 
Kryesisht është prezente në mesin e minoritetit serb, të cilët jetojnë në Kosovë.

## Shiko dhe 
* Shqiptarofobia në Greqi
* Shqiptarofobia në Serbi
* Shqiptarizimi

## Referime